Nikoline Splittorff

Nikoline Holm Splittorff (født 16. maj 1999) er en dansk mountainbike-orienteringsrytter, der er tredobbelt verdensmester og i 2023 vinder af Det Internationale Orienteringsforbunds (IOF) samlede World Cup i MTBO for kvinder.

Nikoline Splittorff er også U23 verdensmester (unge under 23 år), vinder af kvindernes samlede World Cup for U23 og tredobbelt junior-verdensmester.    

Nikoline Splittorff vandt sin første individuelle, internationale mesterskabsmedalje som 22-årig – det blev til en guldmedalje på mellemdistancen ved europamesterskabet (EM) i Portugal (2021).  Hun har siden vundet guld  ved EM og har vundet danmarksmesterskabet (DM) tre gange.

I MTBO er Nikoline Splitorffs særlige styrke vedholdenhed.

Karriere 
Nikoline Splittorff har siden sin barndom løbet orienteringsløb for  FIF Hillerød Orientering og har været udtaget til det danske landshold ved junior-VM i orientering i 2016.
Samme år (2016) vandt hun DM i natorientering i damejunior-klassen.

Nikoline Splittorff fik sin debut på MTBO-landsholdet ved World Cuppen i MTBO i Portugal i 2018. Nikoline Splittorff cykler MTBO for FIF Hillerød Orientering.

Resultater i MTBO

VM 
Nikoline Splittorff vandt tre medaljer ved verdensmesterskabet (VM) i Tjekkiet (2023). På lang-distancen vandt hun guld, og på mellem-distancen vandt hun sølv.  Mens det blev til en bronzemedalje på massestarten.

Ved VM i Sverige (2022) vandt Nikoline Splittorff guld på mellemdistancen og sølv på sprinten,. Som anden-rytter på kvinde-stafetholdet, vandt hun sølv sammen med Cæcilie Rueløkke Christoffersen og Camilla Søgaard.

Ved VM i Finland (2021) vandt Nikoline Splittorff guld på kvinde-stafetholdet sammen med Cæcilie Rueløkke Christoffersen og Camilla Søgaard.

EM 
Nikoline Splittorff har vundet EM-titlen to gange og har herudover vundet tre EM-medaljer ved tre europamesterskaber. 

Ved europamesterskabet (EM) i Portugal (2023) vandt Nikoline Splittorff guld på massestarten og sølv på mellemdistancen.

Ved EM i Litauen (2022) vandt Nikoline Splittorff sølv på langdistancen.

I Portugal (2021) vandt Nikoline Splittorff guld ved EM på mellemdistancen,
og bronze på langdistancen.

World Cup 
I 2023 vandt Nikoline Splittorff IOFs samlede World Cup i MTBO for kvinder. I 2023 indgik de syv bedste resultater fra ni World Cup-løb afholdt i tre lande.

I 2022 blev Nikoline Splittorff nummer to i den samlede World Cup i MTBO, hvor de seks bedste resultater fra otte World Cup-løb afholdt i tre lande indgik.

Nikoline Splittorff har vundet én World Cup-sejr. Ved World Cuppen i Italien (2023) vandt hun guld på mellemdistancen.

U23 World Cup og VM 
I 2022 afholdt IOF den første World Cup i MTBO for unge under 23 år (U23). Her vandt Nikoline Splittorff guld i kvindernes samlede World Cup, der omfattede de fem bedste resultater fra i alt syv løb.

Det første U23 VM blev afholdt i Bulgarien i 2022. Der blev afviklet to discipliner: Langdistance og sprint. Nikoline Splittorff vandt guld på langdistancen og sølv på sprintdistancen.

Junior-VM 
Ved Junior-VM i Danmark i 2019 vandt Nikoline Splitorff tre guldmedaljer. Hun vandt guld på på massestarten og på mellemdistancen. Som afsluttende rytter på kvinde-stafetten vandt hun guld sammen med Christine Reibert Hansen og Annika Henriksen. På sprintdistancen vandt Nikoline Splittorff sølv.

Junior-EM 
Nikoline Splittorff vandt guld i samtlige discipliner ved Junior-EM i Tyskland i 2019: På langdistancen, mellemdistancen, sprinten og som afsluttende rytter på kvinde-stafetten sammen med Birka Øhlenschlæger Nielsen og Annika Henriksen.

DM og MTBO i udlandet 
Danske mesterskaber Nikoline Splittorff har vundet tre danmarksmesterskaber for senior-damer i MTBO.

To gange har Nikoline Splittorff vundet guld på mellemdistancen (2022 og 2023),  og én gang på sprintdistancen (2023). Hun har herudover vundet sølv to gange på lang-distancen (2021 og 2022). 

I 2019 vandt Nikoline Splittorff sølv på sprintdistancen i dameklassen (D21), mens hun vandt guld i dame-juniorklassen (D20) på både langdistancen og mellem-distancen samme år. Herudover har hun vundet en bronzemedalje på sprint-distancen (2022)

Medaljeoversigt ved danske mesterskaber

2023
 , Mellem – Hindsgavl
 , Sprint – Kolding Syd

2022
 , Mellem (Gribskov Vest)
 , Lang (Store Dyrehave)
 , Sprint (Hillerød Rådhus)

2021
 , Lang (Fussingø/Ålum)

2019
 , Sprint (Antvorskov Kasserne)

MTBO i udlandet I 2023 blev Nikoline Splittorff nr. 2 samlet set ved det tjekkiske MTBO 5-dages løb, idet hun både vandt massestarten (i øvrigt i samme tid som den danske landsholdsrytter Cæcilie Rueløkke Christoffersen)  og det femte løb med delvis valgfri rækkefølge af posterne samt blev nr. 2 på sprint-distancen.

Andre udmærkelser 
I 2019 blev Nikoline Splittorff udnævnt til 'Årets MTBO-rytter 2019' af MTBO-udvalget i Dansk Orienterings-Forbund.

Referencer

Eksterne henvisninger 
 Nikoline Splitorffs profil på International Orienteering Federation 
 Oversigt over Nikoline Splittorffs Internationale resultater i MTBO
 Interview med Nikoline Splittorff: ’Verdensmester ud af det blå’ ( https://orienteringonline.dk/2020/03/23/verdensmester-ud-af-det-bla/  ) - i Orientering Online
 Kaspar Heide Lund: "Dansker må 'nøjes' med VM-sølv i mountainbikeorientering: 'Det bare noget lort'" (DR 2. august 2019)
 "Athlete profile: Nikoline Holm Splittorff" (World of O Runners)

Orienteringsløbere fra Danmark
Mountainbike-orienteringsryttere fra Danmark
Verdensmestre i mountainbike-orientering